Tunnetko uudet varoitusmerkit? Tätä ne tarkoittavat
Turvallisuus- ja kemikaalivirasto (Tukes) kertoo uusista kemikaalien varoitusmerkeistä, jotka ovat vielä rinnakkain vanhojen kanssa.
Oranssilla pohjalla väistyvät merkit ja niiden korvaajat valkoisella pohjalla KUVA: TUKES
Pesuaineiden, liimojen ja maalien kyljessä voi nähdä pian useita uusia merkintöjä. EU:n kemikaaleja koskeva lainsäädäntö uudistuu, mikä on jo aiheuttanut muutoksia myös varoitusmerkkeihin. Tukes kertoo verkkosivuillaan, että vanhat oranssilla pohjalla olevat varoitusmerkit korvataan kokonaan uusilla kesäkuussa 2017, mutta pitkän siirtymäajan vuoksi tuotteissa on jo nyt vanhojen varoitusten rinnalla uusia merkkejä.
Uudistuksen voi huomata muun muassa siinä, että tuotteen kyljessä voi näkyä nyt useampia varoitusmerkkejä kuin aiemmin. Tuotteen koostumus ei ole kuitenkaan välttämättä muuttunut, mutta ennen yhden varoitusmerkin merkitys voidaan kertoa nyt useammalla eri symbolilla.
Tukesin mukaan kotitalouksissa sattuu vuosittain useita tapaturmia, jotka voisi välttää. Yksi näistä keinoista on varoitusten tunteminen.
Uusien merkkien selitys
Terveyshaitta: Kemikaalit, jotka aiheuttavat iho- ja silmäärsytystä, allergisia ihoreaktioita, hengitysteiden ärsytystä, välitöntä myrkyllisyyttä, uneliaisuutta tai huimausta.
Syövyttävä KUVA: TUKES
Syövyttävä: Kemikaalit, jotka syövyttävät ihoa, aiheuttavat vakavia silmävaurioita tai syövyttävät metalleja.
Syttyvä KUVA: TUKES
Syttyvä: Syttyvät nesteet ja niiden höyryt, kaasut, aerosolit ja kiinteät aineet.
Ympäristövaarat: Ympäristölle vaaralliset kemikaalit.
Krooninen/vakava terveyshaitta: Kemikaalit, jotka aiheuttavat pitkäaikaisia vaikutuksia, kuten syöpää, perimävaurioita ja hedelmällisyyden heikentymistä tai sikiövaurioita. Käsittää myös kemikaalit, jotka aiheuttavat hengitettynä allergiaa, myrkkyvaikutuksia tietyissä kohde-elimissä tai aspiraatiovaaran. Esimerkiksi tärpätti, bensiini, selluloosaohenne ja lamppuöljy voivat olla tällaisia tuotteita.
Hapettava: Kemikaalit (kaasut, nesteet tai kiinteät aineet), jotka aiheuttavat toisen materiaalin palamisen tai myötävaikuttavat siihen. Suojaa lämmöltä ja avotulelta, älä tupakoi näiden tuotteiden läheisyydessä. Käytä mahdollisen tulipalon sammuttamiseen sammutusjauhetta, vaahtoa, hiilidioksidia, sammutuspeitteitä tai vesisumua. Älä käytä juoksevaa vettä, koska se saattaa aiheuttaa tulipalon leviämisen.
Välitön myrkyllisyys: Näitä tuotteita ei yleensä ole tavallisissa kotitalouksissa. Kemikaalit, jotka ovat välittömästi myrkyllisiä suun tai ihon kautta ja/tai hengitysteitse. Tällä merkillä varustetut kemikaalit voivat olla välitömästi tappavia.
Paineen alaiset kaasut: Kaasut, joita säilytetään astiassa paineen alaisena (vähintään 2 baria). Paineen alaiset kaasut voivat räjähtää kuumennettaessa. Vaaratyyppi käy ilmi etiketistä. Se saattaa vaihdella huomattavasti riippuen siitä, onko kaasusyttyvää, hapettavaa, myrkyllistä vai syövyttävää.
Räjähde: Räjähtävät kemikaalit ja esineet. Suojaa lämmöltä ja avotulelta, älä tupakoi näiden tuotteiden läheisyydessä.
Ympäristölle vaarallinen KUVA: TUKES
Krooninen/vakava terveysvaara KUVA: TUKES
Hapettava KUVA: TUKES
Välittömästi myrkyllinen KUVA: TUKES
Paineen alaiset kaasut KUVA: TUKES
Räjähtävä KUVA: TUKES
- Säilytä kemikaalit alkuperäispakkauksessa.
- Noudata etiketissä olevia ohjeita.
- Varo kemikaalien joutumista suuhun, iholle, silmiin tai keuhkoihin.
- Kemikaalit tulee säilyttää lasten ulottumattomissa.
- Ota ympäristöasiat huomioon ennen kemikaalien hävittämistä